Innocentius episcopus, servus servorum Dei, venerabili fratri episcopo Eduensi salutem et apostolicam benedictionem. Cupientes indempnitati ecclesie tue, que, ut dicitur, est gravata plurimum onere debitorum, quantum cum Deo possumus precavere, tuis supplicationibus inclinati, auctoritate tibi presentium indulgemus, ut ad solutionem debitorum ipsorum minime tenearis nec compelli valeas nisi ea constiterit in utilitatem ejusdem ecclesie fuisse conversa. Nulli ergo, etc. Si quis autem, etc. Datum Lugduni, idus octobris, pontificatus nostri anno quarto.